Diari Oficial de la Generalitat Valenciana


Sumari del DOGV 9984, del 15-11-2024 (2024/11136)

RESOLUCIÓ de 12 de novembre de 2024, de la Direcció General de Centres Docents, per la qual es resol la convocatòria de subvencions per a les corporacions locals i entitats privades sense ànim de lucre que desenrotllen la formació de persones adultes en la Comunitat Valenciana per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11547

CVE
:   EFPU-Y-3603-81908

Data del document
:   12-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública
    * educació d'adults
    * ensenyament públic
    * ensenyament privat

L'Orde 39/2016, de 27 de juliol, de la Conselleria d'Educació, Investigació, Cultura i Esport, establix les bases reguladores de les subvencions per a les corporacions locals i entitats privades sense ànim de lucre que desenrotllen l'educació de persones adultes en la Comunitat Valenciana (DOGV 7841, 01.08.2016).

L'Orde 29/2018, de 16 de juliol, de la Conselleria d'Educació, Investigació, Cultura i Esport, modifica l'Orde 39/2016, de 27 de juliol, de la Conselleria d'Educació, Investigació, Cultura i Esport (DOGV 8341, 18.07.2018).

Per la Resolució de 8 de març de 2024, de la Conselleria d'Educació, Universitats i Ocupació, es convoquen les subvencions per a les corporacions locals i entitats privades sense ànim de lucre que desenrotllen la formació de persones adultes en la Comunitat Valenciana per a l'exercici 2024 (DOGV 9814, 22.03.2024).

Examinades les sol·licituds d'ajuda presentades per les corporacions locals i entitats sense ànim de lucre, així com la documentació que s'indica com a preceptiva en l'apartat quart de l’esmentada resolució de convocatòria, després de la tramitació dels expedients per les direccions territorials d'Educació, i vistos els informes emesos per la Inspecció Educativa.

De conformitat amb el que s'establix en l'article 14 de l'esmentada Orde 39/2016, de 27 de juliol, el Servici de Títols, Programes de Gratuïtat i Ajudes a l'Estudi, com a òrgan instructor del procediment, eleva la següent proposta de concessió d'esta subvenció al director general de Centres Docents per a la seua resolució:

*Primer*

Aprovar la concessió de les subvencions que figuren en l'annex I, destinades a les corporacions locals i entitats privades sense ànim de lucre que desenrotllen la formació de persones adultes en la Comunitat Valenciana per a l'exercici 2024, per un import total de 2.547.592,79 euros.

*Segon*

Les ajudes es pagaran segons el que establix l'article 16 de l'Orde 39/2016, de 27 de juliol, amb càrrec a la dotació pressupostària de la línia de subvenció S0120, del capítol IV del subprograma 422A00 Ensenyament Primari, centre gestor Q95935827, prevista en la Llei 8/2023, de 27 de desembre, de pressupostos de la Generalitat per a l'exercici 2024, per un import global màxim de 2.547.592,79 euros, destinat a la concessió de les ajudes convocades per la resolució de convocatòria.

*Tercer*

Els beneficiaris que consten en l'annex I hauran de justificar, davant la Direcció General de Centres Docents, els gastos i el destí d'estos en la forma establida en l'article 17 de l'Orde de bases i en l'apartat octau de la Resolució de convocatòria.

La justificació de la subvenció haurà de fer-se d'acord amb els models i les instruccions que estaran a la disposició dels interessats en la pàgina web de la Conselleria d'Educació, Cultura, Universitats i Ocupació, en el següent enllaç: <http://www.ceice.gva.es/web/centros-docentes/ayudas/subvenciones>

Els beneficiaris hauran de presentar la documentació justificativa en el termini de 10 dies hàbils a comptar de l'endemà de la publicació d'esta resolució de concessió en el *Diari Oficial de la Generalitat Valenciana*.

La no presentació de la documentació en el termini màxim establit donarà lloc a la pèrdua de la subvenció.

Si una vegada revisada la justificació presentada pels beneficiaris es detecten diferències, la persona titular de la direcció general competent en matèria de centres docents procedirà a regularitzar la diferència mitjançant l'inici de l'expedient de reintegrament corresponent.

*Quart*

Denegar les sol·licituds de subvenció a les entitats assenyalades en l'annex II, pels motius que s'indiquen.

*Quint*

S'ordena la publicació de la present resolució en el *Diari Oficial de la Generalitat Valenciana*  i en la pàgina web de la Conselleria d'Educació, Cultura, Universitats i Ocupació.

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar un recurs potestatiu de reposició, o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant el conseller d'Educació, Cultura, Universitats i Ocupació, en el termini d'un mes a comptar de l'endemà de la seua publicació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació o a partir de l'endemà de la notificació de la resolució expressa del recurs de reposició o en què este haja d'entendre's presumptament desestimat.

  

València, 12 de novembre de 2024

(p. d. Resolució 13.04.2022; DOGV 9328, 29.04.2022)

Jorge Cabo Martínez

Director general de Centres Docents

Esta disposició conté annexos. Consulteu-ne la versió en PDF.